Lav et referat af nedenstående tekst:

Tekst:
Torsdag aften sad Jørgen Nielsen i lighed med mange tusinde andre danskere klar foran tv-skærmen for at følge med i familien Behas tur gennem de danske farvande i udsendelsen "Kurs mod danske kyster". Turen var denne gang nået til Nordjylland - og Jørgen Nielsen kendte om nogen lidt mere til hvad, man kunne vente sig rulle over skærmen end andre. Han var nemlig en af de nordjyder, som familien Beha besøgte - og så endda i selskab med kronprins Frederik. Jørgen Nielsen er den eneste fastboende på øen Hirsholmen - den største af Hirsholmenes otte øer, der ligger i Kattegat lige uden for Frederikshavn, og han var allerede tre måneder forud for besøget klar til at vise rundt på den ø, som står ham så nært - og fortælle historier om dagligdagen og om øernes historier. Det, Jørgen Nielsen ikke vidste, var, at han også skulle få besøg af landets kommende konge. - Og det var nok godt nok, jeg ikke vidste det, for så havde jeg nok bare spekuleret på, hvordan jeg skulle tackle det, og så kan det også være, at jeg havde fået nerver på, men jeg vidste faktisk ikke, at kronprins Frederik var med nærmest før, han var her, fortæller Jørgen Nielsen til TV2 Nord. - Go´daw Frederik Jørgen Nielsen havde set, at der var kommet nogle på øen, et par mænd som han antog var fotografer og en del af tv-produktionen, men da han faldt i snak med dem, fandt han ud af, at de var bodyguards og var der på grund af kronprinsen også ville komme. - Det kom som noget af en overraskelse, siger Jørgen Nielsen og tilføjer, at kronprins Frederik gav Jørgen hånden og sagde "god daw Jørgen" - og så svarede Jørgen tilbage med et "god daw Frederik". Så var stilen ligesom lagt, mener Jørgen Nielsen, som derfra ikke længere behøvede at bekymre sig om at sige De eller Deres Kongelige Højhed. - Vi var dus, og han var helt nede på jorden og helt almindelig. og det var egentlig et hyggeligt besøg, fortæller Jørgen Nielsen, som tilføjer, at der blev grint en del i løbet af de tre timer, gæster var på besøg. - Ja, for pokker, de er nogle herlige gutter, både Frederik og Mikkel Beha og ja også sønnerne, siger Jørgen Nielsen. Rom og branddaskere Som det fremgår af udsendelsen "Kurs mod danske kyster", som blev vist på TV2 torsdag aften, så laver Jørgen Nielsen allerede fra start sjov med kronprinsen, da han vil vide, hvordan Jørgen Nielsen kan holde til al den larm fra mågerne på øen. Til det spørgsmål svarer Jørgen: "Hva´ siger du". Han holder masken lidt - men så bryder både Jørgen og kronprinsen ud i grin. Også da Jørgen Nielsen og gæsterne på deres tur rundt på øen går forbi en branddasker, ender samtalen mellem øboen og kronprinsen i grin og klap på skuldrene. - Det var en oplevelse med sådan et besøg, siger Jørgen Nielsen. Der var også tid til alvors snak - blandt andet da kronprins Frederik og familien Beha sammen med Jørgen Nielsen går hen på kirkegården, hvor Jørgen Nielsens hustru ligger begravet. Her overraskede kronprinsen Jørgen med at vide, at han og hustruen har en særlig nytårstradition. - Jeg drikker altid champagne nytårsaften til midnat - så sidder jeg der på den nordre ende af øen, hvor hun ligger begravet, og tænker lidt, fortæller Jørgen Nielsen, som spurgte kronprinsen hvordan han kendte til den tradition. - Han svarede, at han har sine forbindelser - og samme svar, da vi kom ned til bænken, og Frederik sagde, at "det er noget med, at du er glad for rom". Tre timers besøg Det blev til tre timers besøg - og Jørgen Nielsens mål med at takke ja til at få besøg og vise rundt var helt klart. - Det er vigtigt for mig at få vist øen frem, så nogen får lyst til at komme herover og besøge øen. Så det er handler om at få profileret øen, slår Jørgen Nielsen fast. Han er godt tilfreds med den lille times udsendelse, der er kommet ud af blandt andet besøget på Hirsholmene. - Det var en dejlig udsendelse, siger Jørgen Nielsen. Krone 21-bænk og trillebør Jørgen Nielsen har da også mærket lidt til den såkaldte kendis-effekt - i hvert fald har nogle af vennerne printet og lamineret to skilte, hvor der står Krone 21 på. Det ene fungerer nu som nummerplade for Hirsholms eneste køretøj; nemlig Jørgen Nielsens trillebør - og det andet er sat på den bænk, som han sad på sammen med Mikkel Beha og kronprins Frederik. Bænken står ude foran Jørgen Nielsens hus - og hans husnummer er såmænd 21. - Man må gerne komme over og blive fotograferet på bænken, lyder det fra Jørgen Nielsen, der håber, at udsendelsen om Nordjyllands kyster og farvande kan være med til at øge interessen for at tage en tur til den lille øgruppe i Kattegat. Kronprinsen med på lige fod Mikkel Beha Erichsen og hans familie havde i tre dage besøg af kronprins Frederik, og allerede inden afgang meddelte den kendte sejlerfamilie, at kronprinsen ville komme til at indgå som en del af besætningen på lige fod med de øvrige sejlere. Der ville altså ikke være nogen særbehandling på havet for den kongelige gæst, som er uddannet frømand og selv har sejlerfaring. - Vi har ikke lavet noget kongeligt program for kronprinsen, men vi deler den kærlighed, vi har til Danmark, med ham, siger Mikkel Beha Erichsen i en pressemeddelelse. Kronprins Frederik udtrykte forud for programmet på vist på tv på Instagram, at han særligt glæder sig til at "dele historier og oplevelser om vores dejlige sommerland med familien, når jeg kommer hjem." Og interessen for Hirsholmene er på landsplan steget en del, efter kronprinsen og familien Beha har lagt vejen forbi - synes øens eneste beboer Jørgen Nielsen at kunne ane. Nu håber han, at interessen får sig endnu et hak opad efter torsdagens udsendelse på TV2. - Jeg kan da allerede se på min Facebook, at der er mange, der har set mig i fjernsynet og gerne vil snakke, siger Jørgen Nielsen. 'Kurs mod danske kyster' kan ses på TV 2 og TV 2 PLAY.

Referat:
Joooo, det gik sådan set lige efter bogen. Sådan lyder den umiddelbare reaktion fra Jørgen Nielsen på spørgsmålet om, hvordan det var at have besøg af kronprins Frederik. Torsdag aften blev en del af besøget vist på landsdækkende tv som sidste del af serien "Kurs mod danske kyster" med den kendte sejlerfamilien Beha - som på turen rundt i Nordjylland havde kronprins Frederik med ombord.